ROZHODNUTIE KOMISIE
zo 7. marca 2002,
ktorým sa mení a dopĺňa rozhodnutie 1999/283/ES ustanovujúce podmienky zdravia zvierat a veterinárnej certifikácie pre dovoz čerstvého mäsa z určitých afrických krajín, najmä pokiaľ ide o Botswanu, a ktorým sa mení a dopĺňa rozhodnutie 2000/585/ES, ktorým sa ustanovujú podmienky zdravia zvierat a veterinárna certifikácia pre dovoz mäsa z voľne žijúcej zveri a zo zveri z farmových chovov a králičieho mäsa z tretích krajín
(oznámené pod dokumentačným číslom C(2002) 892)
(Text s významom pre EHP)
(2002/219/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovozoch hovädzieho dobytka, oviec, kôz a ošípaných a čerstvého mäsa z tretích krajín[1], naposledy zmenenú a doplnenú nariadením (ES) č. 1452/2001[2], najmä na článok 14 ods. 3,
so zreteľom na smernicu Rady 92/45/EHS zo 16. júna 1992 o otázkach zdravia ľudí a zdravia zvierat súvisiacich s usmrcovaním voľne žijúcej zveri a s uvádzaním na trh mäsa z voľne žijúcej zveri[3], naposledy zmenenú a doplnenú smernicou 97/79/ES[4], najmä na článok 16 ods. 3,
so zreteľom na smernicu Rady 92/118/EHS zo 17. decembra 1992 ustanovujúcu požiadavky týkajúce sa zdravia zvierat a zdravia ľudí, podľa ktorých sa riadi obchodovanie a dovoz tých výrobkov do Spoločenstva, ktoré nepodliehajú týmto požiadavkám ustanoveným v osobitných predpisoch Spoločenstva uvedených v prílohe A (I) k smernici 89/662/EHS, a pokiaľ ide o patogény, k smernici 90/425/EHS[5], naposledy zmenenej a doplnenej rozhodnutím 1999/724/ES[6], najmä na článok 10 ods. 3,
keďže:
(1) Veterinárne podmienky a veterinárne osvedčenia pre dovozy čerstvého mäsa z určitých afrických krajín sú stanovené rozhodnutím Komisie 1999/283/ES[7], naposledy zmeneným a doplneným rozhodnutím 2001/736/ES[8].
(2) Zdravotné podmienky zvierat a ľudí a veterinárna certifikácia pre dovoz mäsa z voľne žijúcej zveri a zo zveri z farmových chovov a králičieho mäsa z tretích krajín sú stanovené rozhodnutím Komisie 2000/585/ES[9], naposledy zmeneným a doplneným rozhodnutím 2001/793/ES[10].
(3) 7. februára 2002 bolo nahlásené ohnisko slintačky a krívačky v Botswane v schválenej zóne ES číslo 7 a príslušný veterinárny orgán Botswany okamžite pozastavil vývozy vykosteného čerstvého mäsa do Európskeho spoločenstva z celej krajiny.
(4) Príslušný veterinárny orgán poskytol informácie a záruky týkajúce sa regionalizácie určitých zón (10, 11, 12, 13 a 14) v Botswane, ktoré by preto mali mať povolenie na dovážanie vykosteného čerstvého mäsa z druhov hovädzieho dobytka, oviec a kôz a z farmových chovov a z voľne žijúcich kopytníkov do Spoločenstva.
(5) Rozhodnutia 1999/283/ES a 2000/585/ES sa podľa toho musia zmeniť a doplniť, členské štáty však povolia zásielky vykosteného čerstvého mäsa z druhov hovädzieho dobytka, oviec a kôz a z farmových chovov a z voľne žijúcich kopytníkov zabitých pred 7. februárom 2002, ktoré sa dovezú zo zón ES, ktoré boli predtým schválené.
(6) Toto rozhodnutie sa zreviduje vzhľadom na vývoj situácie choroby.
(7) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Prílohy I a II k rozhodnutiu 1999/283/ES sa nahrádzajú prílohami I a II k tomuto rozhodnutiu.
Článok 2
Prílohy I a II k rozhodnutiu 2000/585/ES sa nahrádzajú prílohami III a IV k tomuto rozhodnutiu.
Článok 3
Toto rozhodnutie je adresované členským štátom.
V Bruseli 7. marca 2002